DECIZIA COMISIEI
din 27 septembrie 2007
de modificare a Deciziei 2006/802/CE de aprobare a planurilor de eradicare a pestei porcine clasice la porcii sălbatici și de vaccinare de urgență a acestor porcine și a porcinelor din exploatații împotriva pestei porcine clasice în România
[notificată cu numărul C(2007) 4458]
(Numai textul în limba română este autentic)
(2007/625/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 16 alineatul (1) al doilea paragraf, articolul 19 alineatul (3) al doilea paragraf și articolul 20 alineatul (2) al patrulea paragraf,
întrucât:
(1)
Decizia 2006/802/CE a Comisiei din 23 noiembrie 2006 de aprobare a planurilor de eradicare a pestei porcine clasice la porcii sălbatici și de vaccinare de urgență a acestor porcine și a porcinelor din exploatații împotriva pestei porcine clasice în România (2) a fost adoptată ca una dintre măsurile luate în vederea combaterii pestei porcine clasice.
(2)
Autoritățile române au informat Comisia cu privire la evoluția bolii în România.
(3)
Dată fiind situația epidemiologică din România, se consideră adecvată prelungirea aplicării privind aprobarea planurilor de eradicare și de vaccinare de urgență.
(4)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Articolul 8 din Decizia 2006/802/CE se înlocuiește cu următorul text:
„Articolul 8
Aplicabilitate
Prezenta decizie se aplică până la 31 decembrie 2007.”
Articolul 2
Prezenta decizie se adresează României.
Adoptată la Bruxelles, 27 septembrie 2007.